[{"text_idx": "#000005", "text": "Mae\u2019r frwydr yn un arbennig o arwyddocaol i Gymru oherwydd bod cynifer o filwyr o Gymru wedi colli eu bywydau, gan gynnwys y bardd Cymraeg enwog, a enillodd y Gadair yn yr Eisteddfod Genedlaethol yn Birkenhead yn 2017 ar o\u0302l ei farwolaeth. Ar o\u0302l y Gwasanaeth Cenedlaethol, bydd y Prif Weinidog yn gosod torch ar fedd Hedd Wyn ym Mynwent Artillery Wood ar ran pobl Cymru."}, {"text_idx": "#000006", "text": "Bydd y Prif Weinidog, Carwyn Jones, yn siarad o faen y cerflun 9 troedfedd o ddraig, a godwyd i dalu gwrogaeth i\u2019r gw\u0302yr o Gymru a ymladdodd mor ddewr yn y frwydr. Bydd yn dweud:"}, {"text_idx": "#000007", "text": "\u201cMae\u2019n fraint aruthrol cael bod yn o\u0302l yn Langemark ar gyfer yr achlysur pwysig hwn. Mae 3 blynedd wedi mynd heibio ers dadorchuddio\u2019r gofeb ac mae\u2019n fan priodol inni gael talu teyrnged a meddwl am aberth y rheini a gymerodd ran yn Nhrydedd Frwydr Ypres gan mlynedd yn o\u0302l."}, {"text_idx": "#000008", "text": "\u201cYn y llecyn heddychlon hwn heddiw, mae\u2019n anodd dychmygu\u2019r erchyllterau a wynebodd ein milwyr yn ystod y frwydr, a gwewyr y teuluoedd yn o\u0302l gartref wrth iddyn nhw ddisgwyl am newyddion am eu hanwyliaid, gyda misoedd yn mynd heibio weithiau cyn iddyn nhw gael gwybod eu tynged."}, {"text_idx": "#000009", "text": "\u201cMae rhai o\u2019r rheini a gollwyd yn cael eu cofio am eu cyfraniad i ddiwylliant Cymru \u2013 mewn meysydd megis barddoniaeth a chwaraeon \u2013 ond mae\u2019n bwysig ein bod yn cofio\u2019r holl ddynion hynny o Gymru a fu farw ar faes y gad. Heddiw, rydyn ni\u2019n talu teyrnged i bob un ohonyn nhw am eu dewrder a\u2019u gwrhydri.\u201d"}, {"text_idx": "#000010", "text": "Bydd Tywysog Cymru yn bresennol yn y gwasanaeth a gynhelir heddiw. Mae\u2019n rhan o\u2019r digwyddiadau sy\u2019n cael eu cynnal yn 2017 o dan Cymru\u2019n Cofio Wales Remembers 1914-1918 \u2212 y rhaglen swyddogol i goffa\u0301u canmlwyddiant y Rhyfel Byd Cyntaf yng Nghymru."}]